ZMLUVA O VYKONANÍ VALIDÁCIE RATINGOVÉHO MODELU

Zmluvné strany:

Obchodné meno:

Sídlo:

zastúpená:

registrácia:

IČO:

DIČ:

IČ DPH:

IBAN:

 (ďalej aj ako „Zhotoviteľ“ alebo „zhotoviteľ“)

a

Obchodné meno : Slovenská záručná a rozvojová banka, a. s.

Sídlo: Štefánikova 27, 814 99 Bratislava,

ktorej v mene konajú členovia štatutárneho orgánu:

Registrácia: zapísaná v obchodnom registri vedenom Okresným súdom v Bratislave I, oddiel Sa, vložka 3010/B

IČO: 00 682 420

DIČ: 2020804478

IČ DPH: SK2020804478

IBAN: SK03 3000 0000 0000 5643 2777

(ďalej len „Klient“ alebo „Objednávateľ“ alebo „objednávateľ“ alebo „Banka“)

uzatvárajú podľa ustanovení § 536 a nasl. zákona č. 513/1991 Zb. Obchodný zákonník, v znení neskorších predpisov, tuto Zmluvu o vykonaní validácie ratingového modelu (ďalej aj ako „zmluva“ alebo „Zmluva“).

**Preambula**

Objednávateľ je bankou v zmysle zákona č. 483/2001 Z.z. o bankách a o zmene a doplnení niektorých zákonov v znení neskorších právnych predpisov (ďalej aj ako „zákon o bankách“).

I.

Predmet zmluvy

1. Predmetom tejto zmluvy je dojednanie podmienok, za ktorých bude Zhotoviteľ poskytovať Klientovi služby v oblasti riadenia finančných rizík – validácia ratingového modelu Slovenskej záručnej a rozvojovej banky na základe tejto zmluvy a Nariadenia EP a Rady (EU) č. 575/2013 v platnom znení („Služby“) a za ktorých Klient Služby prevezme a zaplatí za ne dojednanú odmenu.
2. Zhotoviteľ sa zaväzuje podľa tejto zmluvy a v súlade s opisom predmetu zákazky poskytnúť objednávateľovi nasledovné Služby:
	1. **Vykonanie štrukturálnej analýzy správania portfólia klientov banky (ďalej ako „klienti“).**

Tato analýza bude vykonaná s pomocou jednofaktorových a viacfaktorových štatistických techník. Ich cieľom bude:

* Identifikovať hlavné indikátory zlyhania klientov ;
* Posúdiť homogenitu jednotlivých kategórií klientov ;
* Posúdiť homogenitu klientov s ohľadom na premenné vstupujúce do modelu.

 Túto analýzu je potrebné vykonať na dátach pripravených Bankou podľa podrobnej špecifikácie.

* 1. **Overenie výkonnosti a rozlišovacej schopnosti ratingového modelu.**

Je potrebné vykonať analýzu kvality modelu s ohľadom na jeho výkonnosť pri rozlíšení klientov (potenciálnych klientov - žiadateľov) požadujúcich úver, pri ktorých je zvýšené riziko zlyhania pri splácaní úveru, od klientov , pri ktorých možno očakávať bezproblémové splácanie úveru.

V rámci analýzy rozlišovacích schopností modelu je potrebné sa zamerať okrem celkového hodnotenia aj na prínos jednotlivých premenných modelu, resp. na jeho výkonnosť na rôznych kvalitatívne odlišných častiach portfólia, napr:

* Existujúci / noví klienti ;
* Doba splácania / behaviorálný model;
* Členenie podľa hospodárskych odvetví žiadateľov.
	1. **Overenie kalibrácie dosiahnutého skóre na pravdepodobnosti zlyhania.**

Je potrebné overiť kalibráciu dosiahnutého skóre na pravdepodobnosť zlyhania, t.j. porovnať očakávané chovanie modelu s pozorovaným chovaním klientov.

Analýza kalibrácie bude vykonaná pre celé portfólio klientov, ako aj pre jeho jednotlivé segmenty. V prípade ak je to potrebné navrhnúť rekalibráciu modelu a následne skontrolovať správnosť implementácie zmien v ratingovom nástroji (implementácia zmien je realizovaná treťou stranou).

* 1. **Výstupy**

Výstupom bude záverečná písomná validačná správa zhrňujúca vykonané analýzy vyhotovená v slovenskom aj anglickom jazyku, ktorá bude odovzdaná štatutárnym zástupcom Banky v mieste sídla objednávateľa. Súčasťou bude aj odovzdanie detailnejšieho prehľadu prípadných identifikovaných nedostatkov modelu a návrh nápravných opatrení. Na záver bude vykonaná kontrola správnosti výpočtu ratingu v ratingovom nástroji po validácii ratingového modelu. Odovzdaná záverečná validačná správa bude zhotoviteľom  odprezentovaná štatutárnym zástupcom Banky v slovenskom jazyku. O odsúhlasení a odovzdaní písomnej záverečnej validačnej správy zmluvné strany podpíšu odovzdávací protokol.

( ďalej spolu aj ako „Služby“)

1. Zhotoviteľ sa zaväzuje poskytovať Služby v termínoch uvedených v tejto zmluve za predpokladu, že Klient poskytne riadne a včas všetku súčinnosť, ktorú bude Zhotoviteľ vyžadovať na riadne a včasné poskytnutie Služby.

II.

Základné práva a povinnosti zmluvných strán

1. Zhotoviteľ aj Klient berú na vedomie a vyhlasujú, že základnou podmienkou včasného a pravidelného poskytovania služby je vzájomná spolupráca, koordinácia a komunikácia.
2. Zhotoviteľ poskytuje Služby prostredníctvom svojich odborných pracovníkov, je povinný poskytovať Služby s odbornou starostlivosťou, v dohodnutom termíne a riadne tak, aby reflektovali právne požiadavky platné v Slovenskej republike, nariadenie EP a Rady (EU) č. 575/2013 v platnom znení, ako aj požiadavky regulátora Klienta - Národnej banky Slovenska, o ktorých bude Klient zhotoviteľa informovať.
3. Zhotoviteľ je povinný informovať Klienta o stave poskytovania Služieb vždy, keď o to Klient požiada.
4. Klient sa zaväzuje poskytnúť Zhotoviteľovi presné, aktuálne a úplné informácie, ktoré sú pre poskytovanie Služby dostatočné a ďalšiu pomoc, ktorú bude Zhotoviteľ primerane požadovať pre to, aby svoje povinnosti podľa tejto zmluvy mohol poskytovať na vysokej úrovni. Podklady a informácie pre Zhotoviteľa dodá Klient v slovenskom jazyku. Klient bude predkladať Zhotoviteľovi podklady a informácie v štruktúre a rozsahu tak, aby bola dodržaná ochrana bankového tajomstva podľa zákona o bankách.
5. Zhotoviteľ je oprávnený kedykoľvek v priebehu poskytovania služieb, v dostatočnom časovom predstihu požadovať dodatočné informácie alebo dokumenty, ktoré bude považovať za primerané dôležité pre to, aby mohol zabezpečiť kvalitu, včasnosť, úplnosť a presnosť poskytovaných Služieb, a Klient sa zaväzuje reagovať na takú žiadosť urýchlene a s maximálnu súčinnosťou. Ak objednávateľ neposkytne potrebné informácie, prístupy a podporu načas a v primeranej dohodnutej forme, ak nebudú zhotoviteľovi k dispozícii zodpovední pracovníci objednávateľa, príp. ak nastanú iné preukázateľné okolnosti na strane objednávateľa, kvôli ktorým bude mať Zhotoviteľ prestoje v práci a ak v dôsledku tohto nedostatku dôjde k predĺženiu termínu dodania Služby, nebudú sa voči nemu uplatňovať žiadne nároky na odškodnenie ani sankcie podľa tejto zmluvy.
6. Plnením Služby alebo jej časti Klientovi, je Klient oprávnený Službu alebo jej časť v neobmedzenom časovom a vecnom rozsahu a bez ďalších poplatkov používať, meniť a vyvíjať, najmä na účely, na ktoré boli vytvorené alebo na účely súvisiace s činnosťou Klienta.

III.

Kontaktné osoby

1. Klient a Zhotoviteľ sa zaväzujú určiť kontaktné osoby, ktorých úlohou bude zabezpečiť riadne a efektívne uplatňovanie práv a plnenie povinností založených touto zmluvou.
2. Kontaktnými osobami Klienta sú:

 XXXXXXXX

 a ďalšie osoby písomne menované.

1. Kontaktnými osobami Zhotoviteľa sú:

XXXXXXXX

 a ďalšie osoby písomne menované.

1. Každá zmluvná strana si vyhradzuje právo na zmenu kontaktnej osoby.

IV.

Cena a platobné podmienky

1. Zmluvná cena je stanovená dohodou zmluvných strán na základe zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. v znení neskorších predpisov, ktorou sa zákon o cenách a je vyjadrená v Eur na celý predmet zmluvy a na celú dobu trvania zmluvy. Cena uvedená v tejto zmluve je cenou konečnou a zahŕňa všetky služby a náklady Zhotoviteľa pre dodanie predmetu zmluvy. Zmluvné strany sa dohodli, že dohodnutá cena celého predmetu zmluvy a všetkých plnení je XXXX Eur bez DPH. K cene za predmet zmluvy sa pripočítava DPH platná podľa platných zákonov Slovenskej republiky v čase fakturácie. Cena XXXX Eur s DPH (ďalej aj ako „cena“ alebo „odmena“). Objednávateľ neposkytuje preddavky alebo zálohy na dodanie Služby.
2. Zmluvné strany sa dohodli, že Zhotoviteľ bude Klientovi fakturovať odmenu za poskytnuté Služby jednorazovo po splnení celého predmetu zmluvy a to do 10 pracovných dní po podpísaní odovzdávacieho protokolu obidvomi zmluvnými stranami o odovzdaní záverečnej validačnej správy Klientovi a jej prezentácií v súlade s čl. I bod 2.4 zmluvy.
3. Odmena je splatná po poskytnutí Služby do tridsiatich dní odo dňa doručenia faktúry Klientovi, ktorej prílohou bude fotokópia podpísaného odovzdávacieho protokolu (čl. I bod 2.4 zmluvy). Za doručenie faktúry sa považuje doručenie na adresu Klienta uvedenej v tejto zmluve. Klient zaplatí odmenu na účet Zhotoviteľa uvedený v záhlaví tejto zmluvy.
4. Každá faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a zákona č. 431/2002 Z. z. o účtovníctve v znení neskorších predpisov. Za správne vyhotovenie faktúry zodpovedá v plnom rozsahu Zhotoviteľ.
5. Ak faktúra nebude spĺňať náležitosti daňového dokladu, nebude vystavená v súlade so Zmluvou, alebo nebude obsahovať požadované prílohy, má Klient právo vrátiť faktúru v termíne splatnosti Zhotoviteľovi na prepracovanie. Vrátenie faktúry podľa predchádzajúcej vety znamená ukončenie platnosti pôvodného termínu splatnosti faktúry a zároveň to znamená, že Klient nie je v omeškaní s jej úhradou. Nový termín splatnosti faktúry začína plynúť dňom doručenia prepracovanej faktúry Klientovi.
6. V prípade ak dohodnuté plnenie predmetu zmluvy nebude zodpovedať dohodnutému rozsahu a/alebo Zhotoviteľ nedodrží bez zavinenia objednávateľa dohodnutý termín uvedený v čl. V bod 3. tejto zmluvy, a uvedené nedostatky neodstráni bez zbytočného odkladu, najneskôr však v 14 dňovej lehote plynúcej od oznámenia zo strany objednávateľa, má sa za to, že Zhotoviteľ je v omeškaní s plnením predmetu zmluvy.

V.

Miesto a termín plnenia

1. Miestom odovzdania Služby je sídlo objednávateľa.
2. Zmluvné strany sa dohodli na vykonaní Služby v období od XXXX do XXXX.
3. Zhotoviteľ odovzdá záverečnú validačnú správu a odprezentuje ju Objednávateľovi v súlade s čl. I bod 2.4. zmluvy najneskôr do 15.11.2022.

VI.

Osobné údaje, bankové tajomstvo, povinnosť mlčanlivosti

Zhotoviteľ (ďalej aj „spoločnosť“):

a) potvrdzuje, že bola poučená Slovenskou záručnou a rozvojovou bankou, a.s. (ďalej aj „banka“)

* o ochrane údajov charakteru bankového tajomstva v zmysle zákona č. 483/2001 Z. z. o bankách a o zmene a doplnení niektorých zákonov v znení neskorších predpisov a
* o ochrane osobných údajov, ktoré banka spracúva ako prevádzkovateľ informačných systémov o ochrane osobných údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení,
* ako aj o právach a povinnostiach, či sankciách ustanovených uvedenými zákonmi,

b) zaväzuje sa, že údaje charakteru bankového tajomstva a osobné údaje, ku ktorým majú, resp. by mohli mať prístup v rámci plnenia predmetu tejto Zmluvy zamestnanci, či zástupcovia spoločnosti (ďalej aj „zamestnanci spoločnosti“) nezneužije pre svoje potreby a bez súhlasu banky ich nezverejní a nikomu neposkytne, ani nesprístupní, bude ich chrániť pred odcudzením, stratou, poškodením, neoprávneným prístupom a zmenou,

c) je si vedomá, že povinnosť mlčanlivosti fyzických osôb – zamestnancov spoločnosti o bankovom tajomstve a o osobných údajoch, ku ktorým majú, resp. by mohli mať prístup v rámci plnenia predmetu tejto Zmluvy trvá aj po ukončení zmluvného vzťahu,

d) je povinná poučiť o povinnostiach, s ktorými bola oboznámená, najmä však o povinnosti mlčanlivosti všetkých zamestnancov spoločnosti, prípadne aj ďalšie osoby, ktoré sa podieľajú na realizácii činností v zmysle tejto Zmluvy,

e) berie na vedomie, že za porušenie povinnosti mlčanlivosti fyzických osôb si môže banka nárokovať úhradu vzniknutej škody.

V prípade osobných údajov Úrad na ochranu osobných údajov Slovenskej republiky môže danej osobe uložiť pokutu v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.

Týmto nie je vylúčená prípadná trestnoprávna zodpovednosť, ak konanie bude napĺňať skutkovú podstatu trestného činu podľa ustanovení Trestného zákona.

**VII.**

1. Zmluvné strany sa dohodli, že:
2. Zhotoviteľ sa zaväzuje oznámiť Objednávateľovi vopred ak je to možné, inak najneskôr do 2 pracovných dní od vzniku oznamovanej skutočnosti že:
* nezaplatí DPH alebo jej časť súvisiacu s úhradou podľa tejto Zmluvy,
* sa stal/stane neschopným zaplatiť akúkoľvek inú DPH alebo jej časť v zmysle zákona č. 222/2004 Z.z. o dani z pridanej hodnoty v platnom znení ( ďalej aj ako „zákon o DPH“),
* protihodnota za plnenie uvedená na faktúre je bez ekonomického opodstatnenia neprimerane vysoká alebo neprimerane nízka a/alebo,
* zmenil bankový účet, na ktorý má byť zaplatená protihodnota za plnenie alebo jej časť podľa tejto Zmluvy a ktorý je zverejnený v *Zozname platiteľov DPH s číslami bankových účtov, ktoré používajú na podnikanie*, vedenom na webovom sídle Finančného riaditeľstva SR a/alebo,
* je zverejnený v zozname platiteľov dane z pridanej hodnoty, u ktorých nastali dôvody na zrušenie registrácie pre DPH vedenom na webovom sídle Finančného riaditeľstva SR.
1. Skutočnosti uvedené podľa predchádzajúceho bodu 1.1. je Zhotoviteľ povinný oznámiť Objednávateľovi zároveň pri:
* dodaní zákazky alebo jej časti, a/alebo,
* aj pri doručení faktúry /daňového dokladu, na základe ktorého má byť zaplatená cena/odmena za dodaný predmet zmluvy.
1. V prípade, ak:
* Zhotoviteľ nedodrží svoj záväzok podľa bodu 1.1. a/alebo,
* nastane akákoľvek skutočnosť, na základe ktorej vznikne Objednávateľovi zákonné ručenie za Zhotoviteľa podľa zákona o DPH a /alebo,
* podľa zistenia Objednávateľa má byť protihodnota za plnenie alebo jej časť zaplatená na iný bankový účet ako bankový účet Zhotoviteľa, ktorý je zverejnený v [*Zozname platiteľov DPH s číslami bankových účtov, ktoré používajú na podnikanie*](https://www.financnasprava.sk/sk/elektronicke-sluzby/verejne-sluzby/zoznamy/detail/_3a11bae5-4c60-46fd-b57e-ae0700a98ee7), vedenom na webovom sídle Finančného riaditeľstva SR a /alebo,
* podľa zistenia Objednávateľa je Zhotoviteľ zverejnený v zozname platiteľov dane z pridanej hodnoty, u ktorých nastali dôvody na zrušenie registrácie pre DPH vedenom na webovom sídle Finančného riaditeľstva SR,

 Objednávateľ***:***

1. nie je povinný prevziať zákazku alebo jej časť podľa Zmluvy, pričom sa zmluvné strany dohodli, že zo strany Objednávateľa nedôjde k porušeniu Zmluvy, nedostane sa do omeškania s plnením akejkoľvek povinnosti podľa tejto Zmluvy a Zhotoviteľ nie je oprávnený uplatniť voči Objednávateľovi žiadne zmluvné alebo zákonné sankcie a/alebo zodpovednosť za škodu a /alebo,
2. je oprávnený od Zmluvy odstúpiť s okamžitou účinnosťou a/alebo,
3. nie je povinný zaplatiť vyhotovenú a/alebo doručenú faktúru podľa tejto Zmluvy, pričom sa zmluvné strany dohodli, že zo strany Objednávateľa nedôjde k porušeniu Zmluvy, nedostane sa do omeškania s plnením akejkoľvek povinnosti podľa tejto Zmluvy a Zhotoviteľ nie je oprávnený uplatniť voči Objednávateľovi žiadne zmluvné alebo zákonné sankcie a/alebo zodpovednosť za škodu a/alebo,
4. je oprávnený žiadať od Zhotoviteľa zaplatenie zmluvnej pokuty vo výške zodpovedajúcej výške fakturovanej odmeny bez DPH a/alebo,
5. je oprávnený poukázať Zhotoviteľovi na účet iba dohodnutú cenu zmluvného plnenia bez DPH. V tomto prípade Objednávateľ sumu zodpovedajúcu výške DPH z ceny zmluvného plnenia uvedenú na faktúre poukáže (i) v zákonom stanovenej lehote splatnosti dane alebo (ii) po lehote splatnosti dane, avšak pred tým ako je vydané rozhodnutie podľa § 69b zákona o DPH priamo na osobný daňový účet Zhotoviteľa vedený v Štátnej pokladnici zistený prostredníctvom portálu vedenom daňovou sekciou Finančného riaditeľstva SR. Objednávateľ platbu DPH na osobný daňový účet Zhotoviteľa označí náležitým spôsobom podľa všeobecne záväzného predpisu, oznámi správcovi dane číslo faktúry, z ktorej DPH uhrádza a identifikačné číslo Zhotoviteľa. Pre vylúčenie pochybností úhradou dohodnutej ceny zmluvného plnenia bez DPH na účet Zhotoviteľa a sumy zodpovedajúcej výške DPH na osobný daňový účet Zhotoviteľa sa rozumie povinnosť Objednávateľa zaplatiť Zhotoviteľovi fakturovanú cenu za splnenú.
6. Objednávateľ je oprávnený na postup podľa predchádzajúceho bodu 1.4 aj vtedy, ak bol dôvod jeho uplatnenia dodatočne odstránený.
7. Uplatnené zmluvné sankcie nemajú vplyv na povinnosť Zhotoviteľa vrátiť Objednávateľovi to, čo Objednávateľ plnil ako ručiteľ za Zhotoviteľa podľa zákona o DPH.
8. Zhotoviteľ sa zaväzuje zaplatiť Objednávateľovi v plnom rozsahu sumu, ktorú zaplatí Objednávateľ ako ručiteľ na základe rozhodnutia daňového úradu podľa zákona o DPH (ďalej aj ako „nezaplatená daň“), v lehote 8 (ôsmich) dní od doručenia výzvy Objednávateľa.
9. V prípade, ak je Zhotoviteľ v omeškaní s vrátením nezaplatenej dane alebo jej časti Objednávateľovi, zaväzuje sa zaplatiť Objednávateľovi na základe jeho výzvy úrok z omeškania vo výške podľa platných právnych predpisov.

**VIII.**

Spoločné a záverečné ustanovenia

1. Všetky zmeny a doplnenia tejto zmluvy musia byť vykonané formou písomných dodatkov schválených oboma zmluvnými stranami, okrem zmien kontaktných osôb a kontaktných údajov uvedených v článku  III Zmluvy, ktorých zmena je účinná dňom doručenia písomného oznámenia druhej zmluvnej strane. Zmluvné strany sa dohodli, že zmeny a doplnenia Zmluvy počas jej trvania budú vykonané v súlade s § 18 zákona č. 343/2015 Z.z. o verejnom obstarávaní v znení neskorších právnych predpisov.
2. Táto zmluva sa riadi a je vykladaná v súlade so slovenským právnym poriadkom. Akýkoľvek spor z nej vzniknutý, ak nebude vyriešený zmierom, predkladajú zmluvné strany príslušnému slovenskému súdu. Práva a povinnosti strán, ktoré sa priamo neupravujú touto zmluvou, Všeobecnými zmluvnými podmienkami obsiahnutými v prílohe č. 1, sa riadi príslušnými ustanoveniami zák. č. 513/1991 Zb. Obchodný zákonník v znení neskorších predpisov.
3. V prípade, že súčasťou tejto Zmluvy sú aj Všeobecné podmienky Zhotoviteľa, tieto sú uvedené v Prílohe č. 1, pričom platí, že v prípade akéhokoľvek nesúladu medzi Zmluvou a Všeobecnými podmienkami Zhotoviteľa má Zmluva prednosť pred Všeobecnými podmienkami Zhotoviteľa.
4. Táto zmluva sa podpisuje dvojmo, z ktorých každá zmluvná strana dostane jedno vyhotovenie.
5. Táto zmluva je vyhotovená v slovenskom jazyku.
6. Zmluva je uzatvorená na dobu určitú do splnenia všetkých práv a povinností vyplývajúcich zmluvným stranám z tejto zmluvy.
7. Zhotoviteľ ani objednávateľ nie sú oprávnení postúpiť práva z tejto zmluvy bez predchádzajúceho písomného súhlasu druhej zmluvnej strany.
8. Zmluvné strany môžu túto Zmluvu písomne ukončiť dohodou alebo odstúpením od zmluvy.
9. Zmluvné strany sa dohodli, že v prípade podstatného porušenia tejto Zmluvy má banka právo od Zmluvy odstúpiť. Za podstatné porušenie zmluvy budú zmluvné strany považovať najmä neodstránenie vád plnenia predmetu zmluvy podľa čl. IV bod 5 Zmluvy. Odstúpením od tejto Zmluvy zanikajú všetky práva a povinnosti zmluvných strán z tejto Zmluvy. Odstúpením od zmluvy však nezaniká nárok na náhradu škody vzniknutej porušením tejto Zmluvy a nárok na zmluvnú pokutu. Odstúpenie od Zmluvy je účinné dňom jeho doručenia druhej zmluvnej strane.
10. Zmluvné strany sa dohodli, že všetky listiny zaslané formou zásielky poštou alebo kuriérom druhej zmluvnej strane na základe tejto Zmluvy sa budú považovať za doručené so všetkými právnymi dôsledkami z toho vyplývajúcimi dňom prijatia zásielky. Za deň doručenia zásielky sa tiež považuje deň v ktorom ju zmluvná strana odoprela prijať, a/alebo deň ktorým márne uplynula lehota pre jej vyzdvihnutie na pošte a/alebo v kuriérskej službe deň v ktorý bola na zásielke vyznačená poznámka, ktorá znamená nedoručiteľnosť zásielky, napr. adresát neznámy a pod.
11. V prípade ak sa ktorékoľvek ustanovenie tejto Zmluvy stane čo len čiastočne neplatným, neúčinným alebo nevykonateľným, bude nahradené dohodou zmluvných strán tak, aby sa čo najmenej odlišovalo od princípov dohodnutých v tejto Zmluve. Ostatné ustanovenia Zmluvy ostávajú nedotknuté.
12. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zmluvné strany sa dohodli, že zverejnenie Zmluvy zabezpečí Objednávateľ bezodkladne po jej podpise, najneskôr do 5 pracovných dní
13. Zhotoviteľ súhlasí so zverejnením Zmluvy v celom jej znení vrátane jej príloh, pričom vyhlasuje, že Zmluva neobsahuje informácie, ktoré by nebolo možné zverejniť, resp. sprístupniť v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších právnych predpisov (ďalej aj ako „zákon“), a to najmä obchodné tajomstvo, bankové tajomstvo, daňové tajomstvo a pod. a v prípade, že takéto informácie obsahuje dáva objednávateľovi súhlas tieto informácie v zmysle zákona zverejniť, resp. sprístupniť.
14. Zmluvné strany vyhlasujú, že zmluvu uzavreli na základe vážnej a slobodnej vôle, s jej znením sa oboznámili, obsahu porozumeli a na znak súhlasu potvrdili svojimi podpismi.
15. Neoddeliteľnou súčasťou tejto zmluvy sú nasledovné prílohy:

Príloha č. 1 Všeobecné podmienky Zhotoviteľa,

Príloha č. 2 Opis predmetu zákazky

 V Bratislave, dňa.................. V xxxxxxxxxx, dňa .......................

|  |  |  |
| --- | --- | --- |
| za |  |  |
| Slovenská záručná a rozvojová banka, a. s..................................................................................................................... |  |  XXXXXXX.............................................................. |